এর আগে দেশে প্রথম স্কুল ফিডিং কর্মসূচির আওতায় প্রাথমিক বিদ্যালয়ে শিক্ষার্থীদের মধ্যে বিস্কুট বিতরণ শুরু হয় ২০০১ সালে। বিশ্ব খাদ্য কর্মসূচি ও বাংলাদেশ সরকারের যৌথ অর্থায়নে এখন ৩০ লাখেরও বেশি শিক্ষার্থী দুপুরে স্কুলে পুষ্টিকর বিস্কুট পাচ্ছে। বিস্কুট দেওয়া হচ্ছে এমন এলাকায় ঝরে পড়ার হার মাত্র ৬ শতাংশ বলেও এক জরিপে উঠে এসেছে। পরীক্ষামূলকভাবে কয়েকটি স্কুলে দুপুরের খাবারও দেওয়া শুরু হয়েছে।